ועדת הכספים, כנסת 25, פרוטוקול מספר 179, 2023-06-26 00:00

משה גפני: הצעת צו הבלו על הדלק (פטור והישבון), טיוטת צו תעריף המכס והפטורים וטיוטת צו הבלו על הדלק

משה גפני:  אנחנו בעיקר מדברים על הממסים, נכון?      

שולמית אלוני: כן, ממסים ושמנים

משה גפני: אם מישהו מחפש את יוקר המחייה הוא יכול למצוא אותו כאן

משה גפני:  בזה שעשיתם בקדנציה הקודמת את הצו על הממסים העליתם את יוקר המחייה

משה גפני:  המחיר של מוצרים רבים שהיום מבקשים לפטור עלה בגלל שהם היו צריכים לשלם מס

משה גפני:  אי אפשר להחזיק את החבל בשני הקצוות

משה גפני:  ביקשתי לבטל את הצו הזה על הממסים ולא נעניתם לבקשתי, אתם רק מביאים קטעים של פטורים על כאלה שהגעתם למסקנה שעליהם זה לא צריך להיות

שולמית אלוני: בניגוד לפעמים קודמות שבהם השר פרסם את צו תעריף המכס שנכנס לתוקף ואז הוא הגיע לוועדה והיה צריך לשנות ככל שהוועדה מצאה שיש לקבל תיקונים, פה אתם מביאים את הטיוטות כדי שהוועדה תוכל לבחון את התיקונים מראש ולקבל איזו שהיא החלטה, כאשר ביחס לשניים מתוך שלושת הצווים שהבאתם השר צריך יהיה לפרסם ברשומות ומהרגע שהוא יפרסם ההוראה תיכנס לתוקף ויהיה לה חודשיים לחזור חזרה לוועדה בהתאם לפרוצדורה שקבועה בחוק מיסי מכס ובלו (שינוי התעריף)

שולמית אלוני:  הצו השלישי של הוועדה דורש אישור מקדים של הוועדה

משה גפני: אני מבין שכל הצו הזה, שכל המס הזה מכניס הרבה כסף לאוצר המדינה

משה גפני:  אי אפשר להחזיק את המקל בשני הקצוות, אין מציאות כזאת

משה גפני:  אם אתה גובה מס מיצרנים, אם אתה לוקח מהם למעלה ממיליארד שקל, זה גורם למחיר המוצר לעלות

משה גפני:  אחרי זה באים השר וראש הממשלה ואומרים שהם נלחמים ביוקר המחייה

משה גפני:  זה לא רק ראש הממשלה של היום או שר האוצר של היום, זה גם ראש הממשלה הקודם ושר האוצר הקודם

משה גפני:  אתם גורמים ליוקר המחייה

משה גפני:  מה זה הממסים? במס על הממסים אתם מעל את מחיר המוצרים

משה גפני:  או שרוצים שהמחירים ירדו, או שרוצים כסף

משה גפני:  מותר לרצות כסף, להגיד שבלי זה אי אפשר לנהל כאן מערכות, אבל תגידו את האמת

משה גפני:  מה פתאום לוקחים מס על הממסים? למה?      

קובי בוזו: אני אתחיל דווקא בהכנסות שאמרת

קובי בוזו:  ההכנסות של המיליארד שקל הן לא הכנסות ישירות מהממסים, אלו הכנסות שנכנסו על הסולר שגדל

קובי בוזו:  קודם הציפו את הארץ בכמויות אדירות של ממסים ושמני סיכה כך שהייתה ירידה בצריכה של הסולר התקני, הייתה ירידה בהכנסות של הבלו

קובי בוזו:  אחרי הרפורמה הייתה צניחה בצריכה של הממסים וההכנסות גדלו בגלל שהייתה עלייה בסולר התקני, שזה מה שרצינו

קובי בוזו:  כל הרפורמה נעשתה בשיתוף משרד האנרגיה והמשרד להגנת הסביבה

קובי בוזו:  שני המשרדים זיהו שבכל תחנות הדלק נמצא המון דלק מהול

קובי בוזו:  מה שקרה זה שלקחו את הממסים או את שמני הסיכה, מהלו אותם עם סולר נקי, זיהמו את הסולר התקני ומכרו אותו בתחנות הדלק

קובי בוזו:  בבדיקות שמשרד האנרגיה עשה הוא מצא כל חודש עלייה במספר התחנות שבהן נמצא דלק לא תקני

קובי בוזו:  הייתה פה השבה של ההכנסות שאבדו במהלך שנים רבות

משה גפני: תמיד אתם עושים תקנות שפותרות בעיות ומרוויחים מזה כסף

משה גפני:  מתי תעשו איזו שהיא תקנה לציבור כך שהציבור יקבל כסף, לא שאתם תקבלו? נראה שפה אתם מקבלים כסף

משה גפני:  אי אפשר להיאבק בזה שאנשים לא אומרים אמת

משה גפני:  בשביל זה צריך לגבות כסף? רוב הציבור הוא לא כזה

קובי בוזו: 	הכסף חזר לקופת המדינה אחרי שהוא אבד שנים רבות

משה גפני: אתה יודע שנגרם נזק גדול ליצרנים ישרים שמוהלים את הממסים האלה בגלל שהם מוכרחים לעשות את זה?      

קובי בוזו: כל העניין זה שברפורמה, מעבר לעניין של ההכנסות, ניתן גם לראות את היתרונות, כמו העובדה שמשרד האנרגיה ראה פחות מהילות בתחנות הדלק

קובי בוזו:  מהילות בתחנות הדלק אומר שמבחינה משקית רכבים שנסעו על סולר לא תקני נתקעו בטווח הקצר או הארוך

קובי בוזו:  הייתה פה פגיעה בתחרות, כי מי שמכר סולר תקני שילם את הבלו המלא, את השלושה שקלים לכל ליטר, ואילו כל מי שמהל הרוויח את הבלו, כאשר נכנסו לזה ארגוני פשיעה, הון שחור, פיקטיביות, תחנות פיראטיות

משה גפני: מה, זה גם מלחמה בהון השחור?     

קובי בוזו: כן, זו מלחמה בהון השחור

ינון אזולאי: זה קודם כל מלחמה בהון של העצמאים הקטנים והחפים מפשע, אחר כך מלחמה בשחור

ינון אזולאי:  כמה עבריינים תפסתם מאז שנכנסו התקנות האלו שהביאו למעצרים ולקנסות לעומת מה שהיה לפני זה? תגידו לנו כמה אנשים תמימים וישרים בסופו של דבר שילמו בגלל אותם עבריינים ופושעים גדולים

ינון אזולאי:  השאלה הגדולה היא אם האכיפה הוגברה, אם העסקים שעליהם הטלתם גלגלו את ההפסד על הלקוח הקטן כמו במדללים ובכל הדברים האלה

ינון אזולאי:  אל תענו לנו במקרו ובכך שעשיתם מיליארד שקל, שזה באמת סכום מפוצץ למדינת ישראל

ינון אזולאי:  בואו נסתכל על העצמאים, על האזרח, על  מי שכאן הפסיד

ינון אזולאי:  הפושעים ימשיכו להיות פושעים אם לא בדלק אז בעפר, ואם לא בעפר אז בחשבוניות פיקטיביות

ינון אזולאי:  בסופו של דבר אתם לא מצליחים להגיע לאותם פושעים אלא לאותם עצמאים מסכנים

משה גפני: בוא נשמע קודם מה התכנית שלכם עכשיו בצווים

קובי בוזו: בעקבות הקנסות בעולם הסולר הפחתנו בשנתיים האחרונות מסים הרבה יותר מהמיליארד שקל שנכנסו

קובי בוזו:  מאז אפריל 2022 אנחנו כל חודש מפחיתים את המחיר של הבנזין על ידי זה שאנחנו מפחיתים את הבלו, שזה דבר שמתגלגל ישירות לצרכן

ינון אזולאי: זה אחיזת עיניים מה שאתה אומר, כי למעלה מ-60% שאתה לוקח בבלו ובמע"מ הולכים להכנסות המדינה

ינון אזולאי:  להגיד שאתה מוריד את השמונה אגורות האלו זה אחיזת עיניים

ינון אזולאי:  קודם תורידו מהמחיר של הבלו, תחתכו אותו ב-50%, כדי שבאמת המחיר של הדלק יהיה יותר זול

ינון אזולאי:  אתה יכול להגיד שמנעתם את העלייה, אתה לא יכול להגיד שסבסדתם

ינון אזולאי:  גם את העלייה שמנעתם אתם מנעתם במנות

ינון אזולאי:  אם תורידו פעם אחת מ-60% ל-30%, אני אגיד, קובי, שיחקת אותה, הבאת בשורה לעם ישראל

משה גפני: אתם גובים הרבה מאוד כסף על הדלק בגלל הבלו

משה גפני:  עכשיו אתם אומרים שבמקום שזה יעלה באחוז גבוה זה יעלה קצת פחות, אבל אתם מרוויחים על כל אחד שקונה דלק אותו דבר כמו על מישהו שקונה דירה

משה גפני:  אתה בא ואומר עכשיו שנתת כסף?     

קובי בוזו: בגלל שהסכום הוא סכום קצוב

משה גפני: אנחנו מכירים את השפה הזאת

משה גפני:  אמרתי פעם שאני יודע עברית

משה גפני:  שפה אוצרית היא שפה אחרת

משה גפני:  אתם מעלים את המחיר של הדלק ואומרים שסבסדתם

משה גפני:  איזה מן דיבורים אלה בכלל? מה, זה הכסף שאתם נותנים לדלק? אתם לא נותנים לדלק שום דבר

משה גפני:  אתם גובים מהדלק הון תועפות כמו שאתם גובים מהדירות

משה גפני:  כשאני קונה דירה אתם לוקחים ממני 60%

משה גפני:  המחירים עולים

משה גפני:  אם באמת נתתם, למה יוקר המחייה לא יורד? בגלל שאתם גובים

משה גפני:  עכשיו אתם גובים גם מפה? אתם צריכים לשכנע אותנו שהצווים שאתם מביאים הם טובים

שרן השכל: אדוני היושב ראש, זה דיון שקיימנו גם פעם קודמת

שרן השכל:  הם לא הביאו עכשיו את התיקונים שדרשת

ינון אזולאי: דרשנו יותר תיקונים

ינון אזולאי:  מה שאנחנו מקבלים פה זה משהו אחר לגמרי, כי הוסיפו משהו, לא הורידו את מה שרצינו

קובי בוזו: מאז הרפורמה שמיסתה את כל תחליפי הדלק – הממסים ושמני הסיכה בעיקר – ניתנו פטורים לכמה מישורים

קובי בוזו:  אחד המישורים שנתנו לו פטור זה כאשר תחליף הדלק משמש כחומר זינה לייצור מוצרים שאינם חייבים במס קנייה או בבלו

קובי בוזו:  אם מפעל צריך את הממס לייצר ממנו דבק או צבע, במסגרת הרפורמה הוא קיבל תעודה מאיתנו שאיתה הוא קנה בפטור את הממס שהוא ייצר איתו צבע

קובי בוזו:  בשיתוף עם התאחדות התעשיינים הגענו ל-14 סוגי תעשיות

קובי בוזו:  קראנו לכל מי שמשתמש במוצרים האלה כחומר זינה לפנות אלינו

קובי בוזו:  אחרי שבדקנו שהוא משתמש בחומר הזה כחומר זינה הכנסנו אותו זה לצו ונתנו לו פטורים

קובי בוזו:  בשיתוף ועדת הכספים קבענו שעל שמן סיכה או תכשיר שמשמש כחומר שבא במגע בתהליך הייצור של המוצר יינתן פטור, כשלזה נכנסו מאפיות, חומרי בניין ועיבוד שבבי, ושגם לשמן לתוסף עם חמישה קריטריונים יינתן פטור מלא ממס קנייה או מבלו

ינון אזולאי: על המדללים גם תיתן מילה

קובי בוזו: מאז כניסת הרפורמה לתוקף היו תעשיות נוספות – הן לא נכנסו ל-14 התעשיות שקיבלו פטור - שכשהן פנו ליצרנים שמהם הן קנו את הממסים, היצרן ביקש מהם תעודה כדי לראות שבאמת מגיע להן פטור ולא היה להן תעודה כזאת

קובי בוזו:  כשהן פנו אלינו וביקשו שניתן להן פטור, בדקנו כדי לראות שהן עונות לקריטריונים שאמרתי ואז הכנסנו אותן לצו שהבאנו

קובי בוזו:  הצו הזה כולל את כל מי שפנה והראה שהוא משתמש בזה כחומר זינה או כחומר שבא במגע

משה גפני: הוא יקבל פטור?         

קובי בוזו: כן, הוא יקבל פטור

קובי בוזו:  החל מהיום שהצווים יפורסמו ברשומות אותם מפעלים יפנו ויוכלו לקבל פטור על כל תחליפי הדלק שהם קונים כחומר זינה או כחומר שבא במגע בתהליך הייצור

קובי בוזו:  אחרי הרפורמה פנו אלינו יצרנים ויבואנים שמייבאים תרסיסי שמן או תרסיסים שמורכבים מתכשירי סיכה וביקשו שנבחן מתן פטור גם להם

קובי בוזו:  אחרי שבחנו את הנושא מצאנו הגדרה שיכולה להתאים ובצו הזה מופיע פטור מלא ממס קנייה או מבלו לכל תרסיסי השמן

קובי בוזו:  אנחנו נמצאים בקשר גם עם יבואנים וגם עם יצרנים מקומיים ששואלים אותנו מתי זה ייכנס לתוקף

קובי בוזו:  ברגע שזה יאושר כאן בוועדה ויפורסם ברשומות זה ייכנס לתוקף ואותם יבואנים יוכלו לשחרר את הכל בפטור

אורית פרקש הכהן: מה צומצם פה? מה היה בפטורים קודמים ולא נמצא כרגע מבחינת התעשיות?     

קובי בוזו: הרשימה פה היא רשימה של הרחבות, לא של צמצום הפטורים

קובי בוזו:  יש פה 10 מיליון שקל שאנחנו מוותרים עליהם

אורית פרקש הכהן:  מה בחרתם שלא להוסיף ומאיזה סיבות?     

ינון אזולאי: מה הוספתם? למשל תזקיק שעווני הוספתם

קובי בוזו: הפנו את תשומת ליבנו שיש כל מיני גריזים כאלה

משה גפני: הם נותנים פטור ב-10 מיליון, שזה יפה

אורית פרקש הכהן: איזה פטורים בחרתם לא לשים?     

קובי בוזו: דברים נוספים שהוספנו בצו: גריזים, משחות סיכה, משחות שמייצרים משמנים או מתכשירי סיכה

משה גפני: בתזקיק השעווני זו החמרה?     

קובי בוזו: כן

ינון אזולאי: אם הוספתם כל כך הרבה פטורים, למה לא הלכתם על מה שאמרנו לכם בפעם שעברה, על לתת פטור לכל התעשייה וכשיש בעיה להכניס לבפנים?         

קובי בוזו: הפטורים ניתנו בהתאם לקריטריונים

ינון אזולאי: אתם יושבים פה ושומעים את העצמאים, את התעשיינים, את בעלי המלאכה וגם אותנו, חברי הכנסת

ינון אזולאי:  אמרנו לכם שאתם בסופו של דבר תגידו שאתם מוסיפים גם את זה וגם את זה בפטורים

ינון אזולאי:  עכשיו אתם באים ועושים את זה

ינון אזולאי:  אני אומר לך עכשיו שאתם תבואו עוד פעם

ינון אזולאי:  למה שלא תחריגו את כל התעשייה? ההסתכלות צריכה להיות על האנשים האלה כאנשים ישרים

קובי בוזו: לתת פטור לכל התעשייה זה לא לבקר את הפטור, לא לאכוף אותו

ינון אזולאי: אמרתי לך דבר כזה?   

קובי בוזו: זה בלי יכולת

ינון אזולאי: יש לך יכולת, אחרת למה הבאת את זה? הבאת את התקנות האלו כי עשית עבודה

ינון אזולאי:  או שאתה בא ואומר: "אני אוסר את הכל ואז מתחיל מידי פעם להתיר", או שאתה אומר: "את התעשייה אני מחריג, אבל אם יש בעיה ספציפית אני יודע לבוא לתת עוד נקודה, עוד נקודה"

ינון אזולאי:  במקום ללכת על זה שהכל אסור, צריך להגיד שלתעשייה מותר

ינון אזולאי:  אין לי בעיה שתכניס כמה החרגות ראשונות, אבל לא שתכניס את הכל בפנים ואז תחריג איזה פטור פה ועוד פטור שם, כי זה לא לעניין

ינון אזולאי:  מה יוצא? שהאנשים הישרים משלמים את המחיר

ינון אזולאי:  גם אתה מסכים שרוב התעשייה ורוב העצמאים הם אנשים ישרים

קובי בוזו: אי אפשר לעשות רפורמה שיש בה מאות מפעלים בלי יכולת לבקר ולאכוף

קובי בוזו:  לתת פטור לכל מפעל שהיום צריך שמן הידראולי או שמן מכונות לשימון  מכונה, מלגזה, מנוף או כל דבר אחר שנמצא במפעל, זה לעשות רפורמה בלי רפורמה

קובי בוזו:  מאבדים שליטה כשיש אלפי מפעלים שיבקשו פטור בכמות כזאת או אחרת ואי אפשר יהיה לאכוף את זה, אי אפשר יהיה להגיע לכולם ולראות

ינון אזולאי: אתה אומר: "אין לי שליטה על המצב אם אני עושה את זה כך, לכן אני מסתכל על האנשים האלה כאנשים לא ישרים שיש לי שליטה עליהם ומידי פעם זורק להם איזו שהיא עצם"

קובי בוזו: לא אמרתי את זה

ינון אזולאי: אני אומר לך שהאנשים האלה ישרים

ינון אזולאי:  למה אנחנו צריכים להטיל עליהם עוד מס ועוד מס ועוד מס? אתה אומר שזה בגלל שאין לך יכולת אכיפה

ינון אזולאי:  אתה יכול לבוא ולהגיד: "שמע, בגלל שאין לי יכולת אכיפה אני לוקח חצי מיליארד שקל מתוך המיליארד שקל שאנחנו מכניסים בשביל אכיפה"

ינון אזולאי:  אתה יודע מה, מקובל עלי שתגיד כך, לא שתהפוך אותם לאנשים לא ישרים

משה גפני: יש שני אופנים לעשות רפורמה

משה גפני:  יש אופן אחד שאתה מטיל על כולם מס ואז מתחיל לתת פטורים לאלה שאתה מבין שצריך להוציא אותם, ויש אופן שאתה נותן פטור לכולם ואז מכניס את מי שלפי דעתך ראוי שישלם את המס

משה גפני:  אנחנו ביקשנו שתיתנו פטור לכולם ושתבואו לפה עם כאלה שאתם רוצים לחייב

ינון אזולאי:    מדובר פה בתעשייה, שזה לא אלה שאתם באמת רוצים לתפוס, זה לא האנשים הפושעים

משה גפני: אומר קובי בוזו שהוא תיאם את כל הנושא הזה איתכם, עם התעשיינים

קובי בוזו: את הרשימה

נתנאל היימן: אני אתחיל בזה שגם המילה "פטור" כרוכה בבירוקרטיה וכרוכה בעלויות מצד העסקים

נתנאל היימן:  פטור לא היה הדבר האידיאלי מבחינתנו

נתנאל היימן:  אחרי שהם אמרו לנו שהם מתכוונים להעביר את זה נכנסנו למשא ומתן

נתנאל היימן:  מהרגע הראשון אמרנו שיהיו אנשים שלא נצליח לתפוס, שיוקמו עסקים חדשים וכל פעם נצטרך לתקן את הצו

נתנאל היימן:  אנחנו הצענו בדיוק את מה שאתה, אדוני היושב ראש, הצעת

נתנאל היימן:  בתוך המסגרת שנכפתה עלינו אלה הענפים שכרגע זיהינו

ינון אזולאי: גם הכמויות מתואמות איתכם?     

נתנאל היימן: מהרגע הראשון ביקשנו פחות מבחינת הכמויות

נתנאל היימן:  הוועדה ביקשה 4,000

נתנאל היימן:  בצו זה ירד ל-3,000

ינון אזולאי: אתם ביקשתם אז 2,000, נכון?     

נתנאל היימן: כן

נתנאל היימן:  צריך לזכור שיוקר המחייה מורכב מדברים קטנים

נתנאל היימן:  זה לא שהורדת סעיף מסוים תפתור את יוקר המחייה

נתנאל היימן:  הרבה תקנות קטנות שנקבעות בבית הזה מרכיבות את יוקר המחייה

משה גפני: מה היית מצפה מהממשלה שתעשה במקרה הזה? הוא מדבר על זה שיש אנשים שמרמים

נתנאל היימן: הצענו שיגדירו תעשייה או ייצור תעשייתי לכל מי שמוגדר כייצור תעשייתי

משה גפני:  דיברנו על זה באחת הישיבות הקודמות

נתנאל היימן: הצענו גם הישבון לשמנים הידראוליים

נתנאל היימן:  הצענו כל מיני פתרונות שאף אחד מהם לא התקבל, וזה תמיד מאותו טיעון שהם לא יודעים לאכוף והם לא יודעים לנהל את זה

ינון אזולאי: מישהו מאיגוד המוסכים טען פה פעם שעברה שיש כ-30% עלייה בטיפולי הרכבים, שזה גם משהו שקשור ליוקר המחייה

רונן לוי: זה וגם כל הטיפול שלנו בצבע עלה

נתנאל היימן: יש גם דברים, מעבר לפרוצדורה והטפסים שאנחנו צריכים להגיש כל הזמן, שיצרו פגיעה ועיוות בשוק

נתנאל היימן:  כל פעם שאני צריך לעבור ספק אני צריך לקבל אישור מרשות המסים

משה גפני: כמה זמן לוקח לקבל מהם אישור?     

נתנאל היימן: נכון להיום הם מביאים את זה מהר מאוד, אבל זאת פרוצדורה

משה גפני: חיים ברגפרוינד, סמנכ"ל כספים בחברת נירלט, בקשה

חיים ברגפרוינד: למה לא פוטרים את המדללים אם מוסכם שזה לא המטרה של החוק, אם זה מאוד ברור ומוגדר? אם כל התנאים שקובי אמר לגבי המדללים מתקיימים, למה לא פוטרים אותם? הרי אף אחד לא מדלל עם חמישה ליטרים דלק

חיים ברגפרוינד:  על תעשייה שיושבת בדרום, על עובדים קשיי כפיים בעוטף עזה מטילים מסים

חיים ברגפרוינד:  אנחנו משקיעים במס הבלו הזה פי 10 יותר מאשר אנחנו משקיעים בכל המיסים, משקיעים כפול מסים על מה שאנחנו מדללים

חיים ברגפרוינד:  כדי לקבל בחזרה את הכסף הכפול ששילמנו מוציאים לנו את הנשמה

חיים ברגפרוינד:  עכשיו לראשונה קיבלנו את הדברים ששילמנו עליהם לפני שנה וחצי

חיים ברגפרוינד:  מבקשים ממך להוכיח שאין לך אחות, מתייחסים אליך כאילו אתה גנב

חיים ברגפרוינד:  אנחנו אומרים להם: תגידו מה לשלוח ונשלח, אבל אחרי שאנחנו שולחים יש דברים חדשים

חיים ברגפרוינד:  יש פה את כל הסיבות לפטור אותנו

חיים ברגפרוינד:  אפשר לעשות את זה בצורה קלה, אפשר לפטור דליים של חמישה ו-20 ליטר

חיים ברגפרוינד:  אני לא מדבר בשמי, אני מדבר בשם עובדי ייצור שפשוט פוגעים להם בפרנסה

חיים ברגפרוינד:  מטרללים פה את כולם, מטריפים את המערכת ברמה של בירוקרטיה

חיים ברגפרוינד:  פשוט הפכו אותנו לחברות דלק

ינון אזולאי: אגב, גם המחיר של המדלל הביתי של שלושה ליטר עלה, שזה משליך על הצרכן

משה גפני: למה את המדללים לא פוטרים מראש? רונן לוי, יושב ראש איגוד המוסכים

רונן לוי: אנחנו התנגדנו לצו הזה

רונן לוי:  אנחנו רואים שלאורך הזמן הצו הזה לא פתר את הבעיה

רונן לוי:  זה צו חדש יחסית, הוא לא היה עד עכשיו

רונן לוי:  הרבה שנים רשות המסים ניסתה להכניס אותו ולא הכניסה

משה גפני: כשהייתי יושב ראש ועדת הכספים במשך ארבע שנים לא נתתי להכניס את זה, אבל מה לעשות שכשהוחלפה הממשלה הכניסו את זה

ינון אזולאי: אתה יכול עכשיו לבטל את זה

משה גפני: יכול להיות שאפשר לבטל

משה גפני:  ארבע שנים הם ניסו להביא את זה

רונן לוי: זה רק עושה בעיות לעסקים

ינון אזולאי: מי הביא את זה?     

משה גפני: איווט ליברמן

רונן לוי: אפשר וצריך לבטל את זה

רונן לוי:  בזמנו הצלחנו לשכנע אותם שאפשר וצריך לבטל את זה, לכן אני לא יודע למה זה נכנס

רונן לוי:  זה בא לטפל בעבריינים

משה גפני: תסביר לנו למה טוענים ברשות המסים שעושים בזה שימוש לא נכון ולא צודק

רונן לוי: המס לא היה כלפי העסקים, הוא היה כלפי אלה שמערבבים סולר עם שמן בשטחים

רונן לוי:  העסקים הקטנים שמייבאים שמן נפגעים מאוד, הם יצאו מהתחרות כי הם לא מסוגלים לעמוד במס הזה

רונן לוי:  עסק קטן שהביא 100 ליטר במכולה, 200, שזה מה שאפשרו לו לעשות, כבר לא יכול להביא

רונן לוי:  עלויות הצבע אצלנו עלו ב-50%

רונן לוי:  הן לא עלו רק בגלל המס, אבל גם המס הזה הוסיף

משה גפני: לוקחים את זה מהצרכן הפרטי?     

רונן לוי: ודאי, כי חברות הביטוח לא משלמות, חברות הליסינג לא משלמות

רונן לוי:  מי שמסבסד את זה בסוף הוא הצרכן הפרטי, כששם המחיר קפץ בעשרות אם לא במאות אחוזים

רונן לוי:  זה פשוט מס שעושה רק דברים רעים

רונן לוי:  זה צו רע שלדעתנו צריך להעביר מהעולם

משה גפני: שמואל מולד, בקשה

שמואל מרלין:   אני סמנכ"ל כספים של קבוצת שני וסאסאטק

משה גפני: במה אתם עוסקים?     

שמואל מרלין: אנחנו מייצרים מוצרי טואלטיקה וקוסמטיקה

משה גפני: באיזה מקום יושב המפעל?     

שמואל מרלין: המפעל יושב באזור התעשייה דלתון, 10 דקות מצפת

שמואל מרלין:  יש עוד מפעל ברמת הגולן שעכשיו אנחנו מעבירים לאזור תעשייה דלתון

שמואל מרלין:  הפטור שניתן לתעשיות הוא לא בפועל פטור, כי אם אתה רוצה לייצר 100 טון ובסוף צריך 120 טון אתה מתחיל לעבור שרשרת ייסורים, וזה ממש לא שלושה ימים

שמואל מרלין:  יש היום שלוש היררכיות: צוות שמקבל את הבקשה בצורה אינטרנטית, כשהדרישה היא כל פעם למלא מחדש את כל הדברים, אחר כך מפקחת, ומעליה, במקרים חריגים, מנהל

שמואל מרלין:  זה ממש ממש לא פטור, זה תהליך שהוא פשוט ייסורים

שמואל מרלין:  למה שזה לא יהיה כמו בכל דבר אחר שיש במדינה שאתה בא בסוף שנה ומדווח כמה חומרים קנית? למה כשאני מייצר שמפו, כשאני מייצר מרכך כביסה, כשאני מייצר נוזל כביסה אני צריך להיות קשור לאותם אנשים שרימו בדלק? הפכו את כל המדינה לגנבים

שמואל מרלין:  תקים צוות אכיפה שילך לאותן חברות שמייצרות את הדלק ואותן תתקוף

שמואל מרלין:  כך גם תחסוך כסף למס הכנסה וגם תשיג הישג הרבה יותר גדול

שמואל מרלין:  אם ביקשת לקנות מיצרן ישראלי ורצית לעבור ליבואן, אומרים לך להקטין את ה-100 טון שביקשת ל-70 טון שהיו לך ולהגיש בקשה חדשה על 30 טון

שמואל מרלין:  ככה יום אחרי יום אתה עובר שרשרשת של ייסורים, עד שאתה מגיע למצב שאתה לא יכול לייצר את המוצרים לחברות שהתחייבת אליהן, בין אם זה שופרסל, רמי לוי ועוד

שמואל מרלין:  לפעמים אתה אומר, אני אשלם את ה-60,000 ולא אתבזה בזה שאני לא אייצר את המוצרים שלי

שמואל מרלין:  נכון שעושים מאמצים והתהליך השתפר, אבל עדיין מפספסים את המהות

שמואל מרלין:  המהות הייתה לבוא ולמנוע מהילה של דלק

שמואל מרלין:  מה קשורים כל התעשיינים לדבר הזה? למה מי שהולך ומייצר שמפו צריך בכלל להתעסק עם הדבר הזה? מדברים פה על דלק, אבל זה בכלל לא דלק, כי יש חומרים כמו D60, אתנול, כל מיני דברים שנכנס מהם בתוך המוצרים פרומיל

משה גפני: גברת לופוביץ, חברת החשמל

שרית פרולה לופוביץ: רציתי להעלות את נושא שמן הטורבינות

שרית פרולה לופוביץ:  שמן הטורבינות הוא שמן שנועד לטורבינות שמשמשות לייצור חשמל

שרית פרולה לופוביץ:  כשביקשנו בקשה להחרגה של שמן הטורבינות לא קיבלנו אותה

שרית פרולה לופוביץ:  הבקשה היא לפטור מותנה, כי אפשר לראות מי האנשים שמבקשים

שרית פרולה לופוביץ:  מכיוון ששמן הטורבינות הוא שמן מאוד יקר יחסית ליתר השמנים וליתר הממסים, לא הגיוני שישתמשו בו למה שמדברים פה

משה גפני: אתם משלמים מס על שמן הטורבינות?     

שרית פרולה לופוביץ: שמן הטורבינות נכלל בתוך - -         

שולמית אלוני: זה נקבע במקור, נכון?      

שרית פרולה לופוביץ: נכון, וקיבלנו שלילה

שרית פרולה לופוביץ:  לחברת חשמל יש רגולציה מאוד מאוד גבוהה על נושא של היתרי פליטה ואין לה שום אינסנטיב למהול את השמן הזה ולהוסיף אותו לחומר לבעירה, הוא משמש לייצור חשמל בלבד

שרית פרולה לופוביץ:  המס הזה סתם מייקר את עלות ייצור החשמל

שרית פרולה לופוביץ:  זה אולי לא סכום מאוד גדול מבחינת עלות ייצור חברת החשמל, אבל עדיין - -     

משה גפני: האם אתם גובים מס מחברת החשמל?     

אורי זיסקינד: כן, החברה פנתה אלינו על נטל מס בעקבות הרפורמה של חברת החשמל

אורי זיסקינד:  נטל המס, כפי שהם ציינו בפנייה, מסתכם ב-650,000 ₪ בעקבות המיסוי של שמני הטורבינה

משה גפני: מדינת ישראל גובה כסף מחברת החשמל על השמן של הטורבינות כדי שאני אשלם את זה בחשבון החשמל?     

אורי זיסקינד: מיסינו בצווים שמני סיכה

ינון אזולאי:    כמה עצורים יש מחברת החשמל שמהלו דלק?     

אורי זיסקינד: אנחנו גובים, אבל זה לא חידוש, זה נדון במסגרת הדיונים הקודמים, הכל היה על השולחן

משה גפני: למה גובים מחברת החשמל כסף? אני ואתה צריכים לשלם את זה

משה גפני:  באתם אלינו ואמרתם שאתם נלחמים בעניין של מהילת דלק

משה גפני:  יש חשש שחברת החשמל תמהל דלק עם השמן של הטורבינות?     

אורי זיסקינד: לא

משה גפני: אז למה אתם גובים?     

אורי זיסקינד: יש לנו פה דלקים, כמו בנזין וכמו סולר, שממוסים במס מאוד מאוד גבוה

אורי זיסקינד:  החומרים שאנחנו ממסים אותם, אם זה שמני הסיכה, אם זה הממיסים וכדומה, הם חומרים שדומים בהרכב הכימי שלהם לבנזין וסולר, לכן עבריינים, ארגוני פשיעה או מוהלים למיניהם לקחו את החומרים האלה ומהלו אותם בתוך הדלקים

אורי זיסקינד:  התוצאה של הדבר הזה היא: א', קופת המדינה, ציבור משלמי המסים איבד מיליארדים של שקלים לאורך השנים; ב', ארגוני הפשיעה משתמשים בכסף הזה כדי לממן את הפעילות שלהם העבריינית, וג', כמו שקובי אמר, רכבים שממולאים בחומרים האלה פועלים פחות טוב, מזהמים את האוויר

אורי זיסקינד:  היו גם פיצוצים שקרו בגלל שהחומרים האלה היא מאוחסנים לפעמים בלולים, בקרבת מושבים, מה שסיכן חיי אדם

אורי זיסקינד:  בשביל לפתור את התופעה המאוד מאוד חמורה הזאת באנו ומיסינו את הממסים ואת שמני הסיכה

אורי זיסקינד:  אחרי שמיסינו ראינו ירידה עצומה ודרמטית בהם ועלייה בחומר התקני, בסולר שמשמש את כולם, מה שאומר שהכסף הזה במקום ללכת לעבריינים ולפגוע בחברה הלך לקופת משלמי המסים, איפשר לנו לעשות דברים טובים עם הכסף הזה

ינון אזולאי: תבקשו מכל משפחה שתתרום שקל ויהיה כסף כדי לעשות דברים טובים

משה גפני: עכשיו תגיע לנושא של חברת החשמל

משה גפני:  האם בחברת החשמל יש עבריינים?     

אורי זיסקינד: לא

ינון אזולאי: אם יש, אנחנו רוצים לדעת כמה עצורים היו

משה גפני: חברת החשמל מבקשת להשתמש בשמן הטורבינות כדי לייצר עם זה חשמל

משה גפני:  זאת חברה מפוקחת לחלוטין, חברה גדולה

משה גפני:  למה אתם גובים ממנה מס? כולנו הרי צריכים לשלם את זה אחר כך

משה גפני:  למה אתם מעלים את יוקר המחייה? מה זה נוגע לכל מה שאמרת עד עכשיו?     

אורי זיסקינד: היו דברים טובים ברפורמה הזאת

משה גפני: אפילו דבר אחד טוב לא היה

משה גפני:  היה צריך שלא תהיה רפורמה כזאת, שתביאו לפה רק את מה אתם מחייבים, לא את מה שאתם פוטרים, כדי שההוא לא יצטרך לעבור כל הזמן עם טפסים

משה גפני:  אחרי זה באים בטענות למה אי אפשר לייצר במדינה, למה הולכים לחו"ל

אורי זיסקינד: שמנו על השולחן את העובדה שהחקיקה לא תאפשר פטור לכל המשתמשים הלגיטימיים

אורי זיסקינד:  ידענו שתהיה פנייה, ידענו שימוסו גם משתמשים לגיטימיים, אבל זה נבע בגלל מגבלות של פיקוח ואכיפה

אורי זיסקינד:  בתוך  ההכנסות של מיליארד שקל יש פחות מ-100 מיליון שקל כתוצאה מהמיסוי הישיר הזה, כתוצאה ממיסוי ישיר של ממסים

משה גפני: אתם גובים מאלה שאנחנו עושים כל הזמן מאמצים שיהיה להם כסף, שהם יוכלו לייצר

ינון אזולאי: אמרתם שיש גם מיליארד שקל של ההון השחור שמגולגל כל שנה

אורי זיסקינד: בתוך המשתמשים הלגיטימיים האלה יש פעילויות שאנחנו לא יכולים להרחיב, כאשר אחת מהן היא הפעילות של שימון

אורי זיסקינד:  המשמעות של החרגה של פעילות השימון היא פריצה של הרפורמה

משה גפני: אני לא מבין, הרפורמה הזאת ניתנה למשה בסיני?     

ינון אזולאי: למה את השימון במאפיות החרגתם ואת השימון של הטורבינות אתם לא יכולים להחריג? למה יש משהו שאתם יכולים להחריג ומשהו שאתם לא יכולים? תסביר לנו למה פה אתם מחריגים ופה לא, רק אל תגיד לי שאתם מוציאים עכשיו מההחרגה את המאפיות

אורי זיסקינד: אנחנו לא מוציאים

אורי זיסקינד:  בעזרת הוועדה יכולנו לבוא ולהחריג שמנים מסוימים, כמו שמן עם תוסף שנותן מענה מאד גדול לשמני המנוע

שולמית אלוני: כשגם את זה עשיתם באמצעות חמישה קריטריונים שלגביהם באו מהתעשייה ואמרו שבאחד מהם לפחות אם לא בשניים או בשלושה אי אפשר לעמוד

אורי זיסקינד: נכון, זה נאמר אז כשלא יכולנו לדעת

אורי זיסקינד:  היום אנחנו רואים בנתונים שהפטור הזה ישים

אורי זיסקינד:  החיוב שם גבוה מאוד, מעל 100 מיליון ש"ח

אורי זיסקינד:  יש יותר מ-100 יבואנים שמייבאים

אורי זיסקינד:  האמירה שזה לא ישים לא עמדה בנתונים

אורי זיסקינד:  באמצעות חמישה תבחינים יכולנו ליצור מתכון לפתרון שמאפשר להרחיב את הפטורים ומאפשר לשינוי הזה להיכנס

ינון אזולאי: כמה לא מצליחים להיכנס בתוך זה?     

אורי זיסקינד: כל מי שמייבא שמן עם תוסף מקבל פטור מלא על החומר, מאחר ואנחנו יכולים לדעת בסבירות גבוהה שהחומר הזה לא יימהל

אורי זיסקינד:  חברת חשמל העבירה לנו המלצה שמנסה לחקות את אותו תו שירות, לקבוע בעצם תבחינים כימיים, אבל אחרי התייעצות עם גורמי המקצוע שלנו ראינו שזה לא מונע את המהילות ואנחנו לא יכולים לאפשר את הדבר הזה

משה גפני: בינתיים משלמים?     

אורי זיסקינד: כן, 650,000 שקל

משה גפני: זאת אומרת, הצרכן שנמצא בבאר שבע, במעלות או במקום אחר משלם את זה

אורי זיסקינד: חברת החשמל משלמת את התשלום - -         

משה גפני: מי שמשלם את זה הוא הצרכן מבאר שבע או מאשקלון

אורי זיסקינד: זה מתגלגל לתעריף החשמל

משה גפני: לא חברת החשמל ולא אתם משלמים את זה, מי שמשלם זה הצרכן

אורי זיסקינד: העלות הזאת מתגלגלת לתעריף

משה גפני: נתתם כסף לסולר, לא?     

אורי זיסקינד: הפחתנו את התעריף בעלות של 430 מיליון שקל

ינון אזולאי: איזה תעריף הפחתתם?     

אורי זיסקינד: את תעריף החשמל במסגרת הוראת השעה

אורי זיסקינד:  הורדנו את הבלו על הפחם

משה גפני: מה, אתם לוקחים כסף מאנשים שמצבם הכלכלי חלש ואחרי זה באים ואומרים שנתתם להם?      

שרית פרולה לופוביץ: מה שביקשנו זה שתהיה בחינה לפני מתן הפטור, שיתנו פטור לחברת חשמל או לחברות אחרות באופן ספציפי

שרית פרולה לופוביץ:  האפשרות שחברת החשמל תמהל או תמכור את זה החוצה למהילה לא עולה פה על הפרק

קובי בוזו: זה היה גורף לכל החברות

אורי זיסקינד: אנחנו בוחנים כל בקשה לעומק

משה גפני: אני רק מבקש שברגע שתקבלו פטור תודיעי לנו ואנחנו נעקוב אחרי זה

משה גפני:  בכל פעם שיבוא אלי מישהו ויגיד שעלה המחיר של החשמל, אני אגיד לו שזה בגלל המלחמה בהון השחור

משה גפני:  קרן מנור, קבוצת רדימיקס, בקשה

קרן מנור: הצו הנוכחי חולש על כמה תחומי פעילות שלנו בישראל, והתחום הראשון הוא התחום של תבניות ויציקות הבטון

קרן מנור:  משנת 2022 טרם קיבלנו פטור על בקשה שנכללה במסגרת הפטור הקודם

משה גפני: על מה ביקשתם פטור?      

קרן מנור: על שמן הסיכה שהוא חלק מתהליך הייצור של המוצר העיקרי שלנו

משה גפני: למה לא קיבלתם תשובה?     

קרן מנור: הפרוצדורות, כמו שהוא מתאר, הן בלתי נגמרות

קובי בוזו: זו לא פרוצדורה, זה בצו

קובי בוזו:  כרגע זה מופיע בצו והם מחכים לאישור הצו

קובי בוזו:  ברגע שיאושר הצו הם יקבלו

קרן מנור: זה הצו הקודם

משה גפני: יש פה שני צווים שעדיין לא נחתמו

משה גפני:  איפה רדימיקס נמצא?     

קובי בוזו: בצו הקודם שהתפרסם בינואר 2022 לא הייתה תעשיית בטון

קובי בוזו:  עכשיו יש

משה גפני: איפה?      

קובי בוזו: בצו שעכשיו הבאנו

קרן מנור: הגשתי בקשה אחת ב-2022 לגבי שמן סיכה כחלק מייצור מוצר הבטון, שזה נכלל בצו הקודם

קרן מנור:  אני כרגע פונה לא לגבי התעשייה הזאת, אני פונה לגבי תעשיית המוספים לייצור הבטון ששם יש לקונה בחוק

קרן מנור:  לגבי הבקשה הראשונה שהתייחסה לצו הקודם יש עיכוב משמעותי, עדיין לא קיבלנו את הפטור

משה גפני: זה לא נוגע לתעשיית הבטון?         

קרן מנור: זה נוגע

קרן מנור:  במוצר בטון יש מספר חומרי גלם מבחינת שרשרת הייצור

משה גפני: על מה את מדברת?     

קרן מנור: אני כרגע מדברת על תבניות לייצור, שזה תחום בפני עצמו שנכלל בצו הקודם

משה גפני: למה הם לא מקבלים את זה?     

קובי בוזו: תעשיית הבטון לא הופיעה בצו

קרן מנור: סעיף 3(א)(18) בצו הקודם

קובי בוזו: את מדברת על שמן שבא במגע?     

קרן מנור: כן, שמן שבא במגע אגב תהליך הייצור

קובי בוזו:  אם אתם עונים על הקריטריונים אתם אמורים לקבל

קרן מנור: הבקשה הוגשה וטרם קיבלנו את הפטור

ינון אזולאי: מתי הגשתם את הבקשה?      

עומר וגנר: הגשנו בדצמבר 2022

משה גפני: 	מה ענו לכם?     

עומר וגנר: כל פעם באים בדרישות חדשות

עומר וגנר:  אנחנו מספקים שרטוט כזה או אקסל כזה ולא מסתיים הסיפור

קרן מנור: 	בתוך מוצר הבטון יש חומר גלם שנקרא מוסף

קרן מנור:  בתוך המלל של החוק כרגע לא מתייחסים לתחליף דלק כחלק מתהליך הייצור עצמו, מתייחסים רק לשמן סיכה

קרן מנור:  תחליף דלק זה אותו חומר שנכנס לאותו תהליך ייצור

קובי בוזו: זה נכנס עכשיו בפטורים

קרן מנור: 	מה קורה עם כל המסים ששולמו על דברים שעכשיו מבקשים בגינם פטור?      

קובי בוזו: 	ברגע שהצווים ייכנסו לתוקף ויתפרסמו ברשומות אותם דברים יהיו זכאים לפטור, לא אחורה

ינון אזולאי: למה? אם הגעתם למסקנה שצריך לתת את הפטור, למה לא להחזיר את הכסף? אם רשות המסים הייתה רואה שהיא לא גבתה באיזה שהוא מקום, היא הייתה רודפת ומביאה את הכסף עד השקל האחרון

ינון אזולאי:  אם פה רשות המסים אומרת שהיא טעתה, למה לא להחזיר? למה על כל הדברים שעכשיו אתם מחריגים ושולם בגינם כל כך הרבה כסף בשנתיים האחרונות לא מגיע החזר?        

קובי בוזו: אנחנו מתנגדים למתן פטורים באופן רטרואקטיבי

קובי בוזו:  יש לנו המון מקרים של מפעלים שמבקשים פטור החל מיום מסוים, אם זה במכס, אם זה במיסי קנייה

קובי בוזו:  רק כאשר אנחנו מגיעים למסקנה שבאמת מגיע הפטור אנחנו מפרסמים ברשומות והחל מאותו יום נותנים אותו, אנחנו לא הולכים שנתיים, שלוש, ארבע שנים אחורה

ינון אזולאי: 	מה לגבי המקרה שבו עדיין לא החזרתם לה תשובה? מה אם היא תוכיח לכם שהיא הגישה בקשה ב-2022 ועדיין לא קיבלה תשובה? האם היא תזוכה על התקופה הזאת?     

קובי בוזו: אם זה משהו שבא במגע שהיא פנתה עליו בדצמבר 2022, בוודאי שהיא יכולה להגיש את הבקשה

קרן מנור: היה גם תשלום על מלאי חד פעמי כשהצו נכנס לתוקף וגם אותו צריך לקבל

ינון אזולאי: אני רוצה לדבר על התזקיק השעווני

ינון אזולאי:  למה אתם רוצים את התזקיק הזה? מה הסיפור שלו?     

קובי בוזו: התזקיק השעווני הוא מקטע מסוים מהנפט

קובי בוזו:  עד לרפורמה שהחלה ב-17 בינואר 2022 לא היה ייבוא של תזקיק שעווני, למעט בתי הזיקוק שהביאו את המוצר הזה

קובי בוזו:  ברגע שהרפורמה נכנסה לתוקף שמנו לב שמתחילים לייבא את התזקיק השעווני בכמויות גדולות

ינון אזולאי: ומה עושים עם זה?     

קובי בוזו: ייבאו אותו בכמויות גדולות, כי לא מיסינו אותו ברפורמה הקודמת במסגרת כל תחליפי הדלק שהיו ראויים להיות ממוסים

קובי בוזו:  היה צריך להיות עליו כבר מס עוד קודם, אבל לא מיסינו

ינון אזולאי: למה לא מיסיתם?     

קובי בוזו: היינו צריכים למסות אותו

ינון אזולאי: למה הוא נועד?     

קובי בוזו: הייעוד שלו עד לכניסת הרפורמה לתוקף היה חומר גלם בבתי הזיקוק שממנו ייצרו סולר, קרוסין או נפטא

ינון אזולאי: שזה בסדר

קובי בוזו: כן, זה בסדר

קובי בוזו:  הם שילמו את הבלו על המוצרים, בין אם זה חייב או בין אם זה פטור

ינון אזולאי: מה יקרה עם בתי הזיקוק? יוסיפו לנו את הכסף הזה?      

קובי בוזו: עם בתי הזיקוק היינו בדין ודברים כך שברגע שייכנסו לתוקף הצווים ויפורסמו ברשומות התזקיק השעווני יהיה חייב במס קנייה או בבלו

משה גפני: אני מבקש שתוציאו את התזקיק השעווני מהצו, אני רוצה לקיים עליו דיון נפרד

משה גפני:  אני מבקש שתפרסמו את הצו בלי התזקיק השעווני

קובי בוזו: אני אעביר את מה שאתה אומר

משה גפני: למי צריך להעביר את זה?         

קובי בוזו: למנהל רשות המסים ולשר האוצר

קובי בוזו:  כל הצו הזה מתוקצב לפי מה שכתבנו בדברי ההסבר

משה גפני: אני מבקש שתפרסם את הפטורים האלה שאתם בעצמכם אומרים שצריך לתת

משה גפני:  על התזקיק השעווני אני מבקש לדון בנפרד

משה גפני:  אני לא מקבל את התהליך הזה

משה גפני:  זה לא רק הכסף שאנשים מפסידים עד שהם מקבלים את הפטור, זה גם כל העניין שאנשים צריכים לשבת עם טפסים, להביא לכם

משה גפני:  זה שהם צריכים כל פעם שעולות הכמויות להתחיל את הכל מחדש זו גם פגיעה ממשית בתעשייה

משה גפני:  ביקשנו חזור ובקש שהנושא של התעשייה לא יהיה בכל הנושא הזה

משה גפני:  מה אתה עכשיו מספר לי על מה שיהיה בבתי הזיקוק? אנחנו רוצים שהפטור, שזה המינימום שצריך לעשות, יפורסם ברשומות

משה גפני:  לגבי מה שאתם רוצים לחייב נדון בנפרד

משה גפני:  גם את אלה שפנו אליכם תוסיפו לפטורים

ינון אזולאי: לא קיבלנו תשובה על המדללים

ינון אזולאי:  אין שום סיבה שעל שלושה ליטרים או על חמישה ליטרים יהיה את המס הזה

משה גפני: אני מבקש שתבדקו ותביאו את זה

משה גפני:  המדללים לא צריכים להיות בחיוב

משה גפני:  איריס וינברגר, בקשה

איריס וינביגר: עוד נקודה שאנחנו חושבים שאפשר להוסיף לצו, מעבר לנושא של המדללים ומעבר לנושא של ההקטנה של הכמות של העיבוד השבבי, זה פישוט הבירוקרטיה לעניין הייצור והייבוא

איריס וינביגר:  כמו שבתזקיקי דלק, סולר, בנזין וכו' אם מייבאים את זה למקום ייצור אין חיוב במס קנייה וזה נכנס למשטר של בלו, כך אנחנו מבקשים לגבי תחליפי הדלק ושמני הסיכה שיהיה סעיף שיגיד שאם ישווק במקום ייצור לאחר שבוצע בו פעולה של אריזה, גידול, או מיתוג וישולם הבלו זה יעבור למשטר אחד של בלו

איריס וינביגר:  זה יפשט לבעלי הפטור כך שלא יצטרכו למלא אישורים לצורך ייבוא ולצורך ייצור מקומי, זה יפשט ליצרנים, יהיה פה משהו שיסייע לכולם

משה גפני: תבדקו את העניין הזה

משה גפני:  תומר גיגי, בקשה

תומר גיגי: ממה שאני מבין ורואה החבר'ה פה ממס הכנסה באים ואומרים: "אנחנו לא יודעים להתמודד עם אנשים שמוהלים דלקים, לכן בואו נאשים את כולם"

תומר גיגי:  לא יכול להיות הגיוני שבסופו של יום יש צו שאומר שמפעל שמגיע לצריכה של 500,600 ליטר מקסימום ישלם סכומים לא הגיוניים על כל ליטר שמן שבסופו של יום מגיע לכל נקודה ונקודה, אם זה אליכם הביתה, אם זה לאוכל שאתם אוכלים

תומר גיגי:  אם אני צריך לייצר גיר במפעל מתכת כזה או אחר, מן הסתם העלות תגיע לצרכן ולכל בן אדם

חיים ביטון: אנחנו היינו יבואנים של שמני הידראוליקה עד הרפורמה

חיים ביטון:  השמן ההידראולי הוא בצמיגות כל כך גבוהה ובנקודת היתוך כל כך גבוהה שלא ניתן להפוך אותו לסולר או לדלל אותו

חיים ביטון:  אנחנו היינו מייבאים את השמן כמוצר מוגמר

משה גפני:   יש לכם פטור על זה?     

חיים ביטון: אין לנו על זה פטור

משה גפני: למה אין לכם?     

חיים ביטון: אני לא יודע

חיים ביטון:  אני הייתי שותף עם כל הכימאים כשהוציאו את חמשת הפרמטרים

חיים ביטון:  בחמשת הפרמטרים הכניסו 500 PPM של מתכות

חיים ביטון:  בשמן הידראולי אסור שיהיו מתכות

חיים ביטון:  מה שקורה עכשיו זה שחברות הדלק שמייצרות פה בארץ הוציאו תקן חדש ולהן יש פטור כי הן מייצרות שמן עם 500 PPM,  שזה בניגוד לכל התקנים העולמיים

חיים ביטון:  אין באף מקום שמן הידראולי עם 500 PPM

חיים ביטון:  מה שקורה כרגע זה שאני בכלל לא תחרותי כי אני מביא שמן תקני מאיטליה עם 200 PPM, כשבארץ מייצרים שמן הידראולי עם 500 PPM

חיים ביטון:  אתה יודע מה זה להכניס מתכות לשמן הידראולי?     

משה גפני: אתם יכולים לבדוק את זה?     

קובי בוזו: הוא יכול להביא לנו נתונים

חיים ביטון: העברתי לכם נתונים ולא קיבלתי שום תגובה

קובי בוזו: על כל ההערות שקיבלנו עשינו דיונים מעמיקים

חיים ביטון: שמן הידראולי הוא לא שמן סיכה, הוא לא שמן זינה

ינון אזולאי: תעביר להם עוד פנייה אחרי הדיון בוועדה

משה גפני: אדוני, אני מבקש שתעביר את הנייר

משה גפני:  אנחנו לא מסיימים את הדיון, כי הם גם יביאו צווים וגם אנחנו ניזום דיונים בעניין

משה גפני:  אני לא יודע איזה מכתבים העברת, אבל אני מניח שהם יענו לך תשובה

דויד מסבכר: כשאנחנו מוכרים שמן יש מגבלות של תקן ומגבלות לגבי גודל האריזה

דויד מסבכר:  שמן שאני מוכר לתעשייה הצבאית, והם לא מוהלי דלק, חייב במס, אבל קנקן של 20 ליטר שמוכרים ברחוב, בשטחים או במוסך פטור ממס, שזה לא הגיוני

דויד מסבכר:  ממבקש פטור לוקחים אגרה

דויד מסבכר:  איזה היגיון יש לקחת אגרה ממבקש פטור?     

משה גפני: על מה אגרה?     

דויד מסבכר: אגרה על הרישיון

קובי בוזו: על פטורים אין אגרות

משה גפני: על מה אתה משלם אגרה?     

קובי בוזו: יש אגרות על יצרני דלק, לא על פטורים

משה גפני: האגרה לא קשורה לכל העניין הזה

משה גפני:  אנחנו מדברים על המס, על כל התהליך שהם קוראים לו רפורמה

משה גפני:  אני לא מצליח להבין מה הרפורמה פה חוץ מלהרוויח כסף על חשבון אלה שצריכים לייצר

קובי בוזו: אתה מבקש לפרסם את הצווים עם הפטורים שקבענו, אבל צו הפטור אמור להיות באישור מקדים

שולמית אלוני: ממילא אחרי שאתם מפרסמים את הצו אתם צריכים להגיע חזרה לוועדה, יש חודשיים שצריך להגיע לאישור הוועדה

שולמית אלוני:  ברגע שתפרסמו נעלה את זה שוב לדיון

קובי בוזו: את מתכוונת שנפרסם את הצו עם תאריך תחילה עתידי?     

לילי אור: האם הוועדה מבקשת לפרסם את צו תעריף המכס ואת צו הטלת בלו עם תאריך תחילה עתידי?      

שולמית אלוני: כן

משה גפני: בלי השעווני

שולמית אלוני: מה שהוועדה ביקשה אז ומבקשת היום זה לבוא מראש - -     

משה גפני: שנשמע גם את האנשים כדי שתוסיפו את מה שצריך

שולמית אלוני: הוועדה עוד תדון בצו

שולמית אלוני:  יכול להיות שייכנסו בו שינויים

לילי אור: בשלב זה מה שהוועדה מבקשת זה שצו הטלה וצו תעריף המכס יפורסמו ברשומות עם תאריך תחילה עתידי?     

משה גפני: כן, בלי השעווני

שולמית אלוני: אם הם לא היה מפורסמים היום, מה היה מבחינת התחילה?     

לילי אור: היינו קובעים תחילה עתידית

ינון אזולאי: מה זה תחילה עתידית? מתי?      

לילי אור: התאריך שהוצע בזמנו היה 1 ביולי

לילי אור:  אני מניחה שקובי בשיחתו עם ערן והשר יראה מה התאריך העדכני

שולמית אלוני: 	אותה דלתא של מה שהיה

שולמית אלוני:  נתתם חודשיים מראש כשהבאתם את הטיוטה לוועדה, נכון? היינו בסדר גודל של חודשיים מראש?     

לילי אור: אני לא יודעת בדיוק

שולמית אלוני: אותו דבר לעשות עתידי

לילי אור: בסדר

ינון אזולאי: את הפטור צריך להחיל במיידי, לא עוד חודשיים

משה גפני: כשאתם מפרסמים ברשומות אתם יכולים להפעיל אותו באופן מיידי, אין סיבה לחכות

שולמית אלוני: תעשו את זה במסגרת של שבועיים

משה גפני: אני מבקש לפרסם את זה בלי התזקיק השעווני שאנחנו הולכים לקיים עליו דיון

משה גפני:  אנחנו ביקשנו לא לעשות את זה, אבל אם עושים, אז לפחות את הפטורים תתנו בזמן, שהרגולציה תפסיק עם זה שצריך לחכות כל כך הרבה זמן

משה גפני:  תודה רבה, אני מודה לכם